Udstillingen består af 50 udvalgte håndarbejder og samler quilt fra hele verden. De store håndarbejder blev første gang udstillet på International Quilt Market and International Quilt Festival i Houston, Texas, USA i efteråret 2006 og efterfølgende på museer og festivaler i både Europa, Asien og Australien. Den internationale quiltudstilling er blevet en årlig tilbagevendende begivenhed, som Husqvarna-Viking har arrangeret siden 1996. Hvert år vælges et tema, som deltagerne skal udtrykke i deres værker. Det er sjette gang Vendsyssel Historiske Museum har den glæde at kunne vise resultatet af Husqvarna Vikings store konkurrence og museet håber lige som tidligere, at mange benytter den enestående lejlighed til at se de smukke håndarbejder før udstillingen drager videre.

Referat:
Den internationale quiltudstilling Imagine that! kommer nu til Danmark. Udstillingen kan som det eneste sted i Danmark ses på Vendsyssel Historiske Museum i Hjørring fra den 29. april.